**Zmluva**

**o poskytnutí dotácie**

**č. ZMLUVY: NSK/LEADER 2025/MASZDŽO/2025/xx**

**(Ďalej len „zmluva“)**

uzatvorená v zmysle § 269 ods. 2 Obchodného zákonníka č. 513/1991 Zb. v znení neskorších predpisov,

v súlade s § 8 ods. 5 zákona NR SR č. 583/2004 Z. z. o rozpočtových pravidlách územnej samosprávy

a o zmene a doplnení niektorých zákonov v znení neskorších predpisov a v súlade s VZN NSK č. 6/2024 o poskytovaní dotácií z rozpočtu Nitrianskeho samosprávneho kraja na podporu činnosti miestnych akčných skupín a držiteľov regionálnej značky kvality

na území Nitrianskeho samosprávneho kraja – LEADER NSK

––––––––––––––––––––––––––––––––––––––––––––––––––––––––––––––––––––––––––––––––

**Čl. I**

**ZMLUVNÉ STRANY**

**Vykonávateľ pomoci**: **Miestna akčná skupina ZDRUŽENIE DOLNÝ ŽITNÝ OSTROV**

Sídlo: Klížska Nemá č. 52, 946 20 Klížska Nemá

Zastúpený: Ing. Rozália Szalay

IČO: 42113113

Bankové spojenie: Prima banka Slovensko, a.s.

Číslo účtu v tvare IBAN: SK79 5600 0000 0038 1915 9005

Telefón: 0905 437 881

**a**

**konečný užívateľ:**

Sídlo:

Zastúpený:

IČO:

Bankové spojenie:

IBAN:

Telefón:

**Čl. II.**

**Predmet a účel zmluvy**

1. Predmetom zmluvy je úprava zmluvných podmienok, práv a povinností zmluvných strán pri poskytovaní dotácie Nitrianskeho samosprávneho kraja (ďalej „NSK“) prerozdeľovanej Miestnou akčnou skupinou ZDRUŽENIE DOLNÝ ŽITNÝ OSTROV (ďalej „MAS ZDRUŽENIE DOLNÝ ŽITNÝ OSTROV“) konečnému užívateľovi za účelom podpory činnosti združení a spolkov na vidieku a podpory služieb a rozvoja vidieckej spoločnosti, podpory tradícií na území MAS ZDŽO Nitrianskeho kraja – LEADER NSK v súlade s platným Všeobecne záväzným nariadením NSK č. 6/2024 (ďalej len „VZN“).
2. Účelom tejto zmluvy je podpora implementácie Stratégie CLLD MAS ZDRUŽENIE DOLNÝ ŽITNÝ OSTROV, a to poskytnutím dotácie v zmysle VZN NSK č. 6/2024 o poskytovaní dotácií z rozpočtu NSK na podporu činnosti miestnych akčných skupín a držiteľov regionálnej značky kvality na území Nitrianskeho samosprávneho kraja- LEADER NSK prostredníctvom realizácie projektu:

Názov projektu: ....................................

Registračné číslo projektu: ....................................

Miesto realizácie projektu: ....................................

1. Účelom poskytnutia NFP z dotácie je úhrada oprávnených výdavkov konečného užívateľa v dohodnutej výške, a to po predložení potrebných dokladov uvedených vo Výzve na podávanie žiadostí o poskytnutie dotácií z rozpočtu NSK na podporu držiteľov značky kvality a činnosti združení a spolkov na vidieku Nitrianskeho kraja – LEADER NSK (kód výzvy: NSK/LEADER/MAS\_ZDZO/2025/01), zverejnenej na internetovej stránke MAS ZDRUŽENIE DOLNÝ ŽITNÝ OSTROV.
2. Pre účely tejto zmluvy sú nasledujúce dokumenty záväzné pri vysvetľovaní jednotlivých ustanovení:

* VZN NSK č. 6/2024 o poskytovaní dotácií z rozpočtu NSK na podporu držiteľov značky kvality a činnosti združení a spolkov na vidieku Nitrianskeho kraja – LEADER NSK,
* Metodický pokyn č. 1;

**Čl. III.**

**Výška príspevku a rozpočet**

1. MAS ZDRUŽENIE DOLNÝ ŽITNÝ OSTROV sa zaväzuje poskytnúť konečnému užívateľovi na realizáciu aktivít projektu v zmysle čl. II Predmet a účel zmluvy vo výške ............................ **€,** slovom ............................................ EUR schválené v Projektovom návrhu – Žiadosti o dotáciu.
2. Zmluvné strany sa dohodli na systéme financovania – refundácia.
3. Užívateľ sa zaväzuje použiť nenávratný finančný príspevok výlučne na úhradu celkových oprávnených výdavkov na realizáciu aktivít Projektu a za podmienok, ktoré stanovuje Zmluva.

**Čl. IV.**

**Podmienky použitia dotácie**

1. Poskytnuté finančné prostriedky sú účelovo viazané a konečný užívateľ sa zväzuje použiť ich v zmysle § 7 zákona NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov len na účel, ktorý je uvedený v Čl. II tejto Zmluvy.
2. Oprávneným obdobím pre výdavky je obdobie od 01.01.2025 do 30.11.2025 v ktorom bola udelená dotácia NSK na projekt.
3. Konečný užívateľ (pozn.: okrem občianskej iniciatívy) sa zaväzuje viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov.
4. Konečný užívateľ musí kompletne zrealizovať celý projekt a uhradiť všetky výdavky súvisiace s projektom z vlastných zdrojov. Po zrealizovaní projektu predloží Poskytovateľovi Žiadosť o refundáciu oprávnených výdavkov a súčasne predloží povinné prílohy v zmysle metodického pokynu č. 1, ktorými sú fotokópia zmluvy/objednávky s dodávateľmi, fotokópie účtovných dokladov, výpisov z bankového účtu, podpornú dokumentáciu, fotodokumentácia z realizácie projektov) do **1.12.2025.** Konečný užívateľ sa zaväzujedoručiť vyúčtovanie dotácie do kancelárie MAS ZDŽO, Nádvorie Európy 52, Dom Írsko, 945 01 Komárno najneskôr do 1.12.2025.
5. Konečný užívateľ je povinný umožniť výkon kontroly na mieste zo strany Poskytovateľa a zo strany oprávnených kontrolných zamestnancov NSK a ním poverených subjektov v zmysle príslušných právnych predpisov SR a bude ako kontrolovaný subjekt pri výkone kontroly riadne plniť povinnosti, ktoré mu z týchto predpisov vyplývajú.
6. Konečný užívateľ je povinný zabezpečiť trvalú udržateľnosť projektu po dobu 3 rokov nasledujúcich po roku, v ktorom bola dotácia poskytnutá.
7. Konečný užívateľ je povinný zabezpečiť Poskytovateľovi maximálnu súčinnosť pri spracovaní Ročného zúčtovania dotácie.
8. Konečný užívateľ je povinný v oblasti informovanosti a publicity postupovať podľa pokynov vo VZN č. 6/2024 a Metodickom pokyne č. 1.
9. V prípade zistenia nezrovnalostí v použití prostriedkov dotácie, použitia finančných prostriedkov na iné účely ako je deklarované v žiadosti o NFP, straty potrebných účtovných dokladov, právnych nedostatkov v zmluvných vzťahoch s konečnými užívateľmi, zistenia nezhody pri finančnej kontrole, zistenia nezhody pri kontrole na mieste, je konečný užívateľ povinný vrátiť neoprávnene použitú časť prideleného NFP z dotácie NSK.

**Čl. V.**

**Platba konečnému užívateľovi**

1. Konečný užívateľ predloží vyúčtovanie skutočne vynaložených výdavkov a požiada o refundáciu oprávnených výdavkov v súlade so Zmluvou o poskytnutí NFP. Následne na základe uskutočnenej fyzickej a finančnej kontroly na mieste (z ktorej je vyhotovený protokol o zhode podpísaný oboma stranami) zo strany MAS bude konečnému užívateľovi bezhotovostne na bankový účet preplatená dotácia NSK.

**Čl. VI.**

**Publicita**

1. Pri všetkých aktivitách vykonávaných v súvislosti s realizáciou konkrétneho projektu v rámci spolufinancovania Stratégie CLLD, je konečný užívateľ povinný:

* používať logo LEADER NSK a Erb Nitrianskeho samosprávneho kraja,
* zreteľne, jasne a čitateľne uviesť presný názov projektu,
* a zreteľne, jasne a čitateľne uviesť oznam, že sa na financovaní projektu, ktorý je predmetom tejto Zmluvy, podieľa Nitriansky samosprávny kraj, a to v nasledujúcom znení: „Tento projekt je realizovaný s finančnou podporou Nitrianskeho samosprávneho kraja“.

1. Konečný užívateľ je povinný v oblasti informovanosti a publicity postupovať v súlade s Metodickým pokynom č. 1.

**Čl. VII.**

**Záverečné ustanovenia**

1. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po jej zverejnení na internetovej stránke vykonávateľa pomoci a konečného užívateľa.
2. Práva a povinnosti vyplývajúce zo zmluvy prechádzajú aj na právnych nástupcov zmluvných strán.
3. Práva a povinnosti zmluvných strán výslovne neupravené touto zmluvou sa upravujú príslušnými ustanoveniami Obchodného zákonníka (zákon č. 513/1991 Zb. v znení neskorších predpisov) a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.
4. Túto zmluvu je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku k zmluve. Akékoľvek zmeny obsahu zmluvy prerokuje poskytovateľ s konečným užívateľom najneskôr do 30 kalendárnych dní od prijatia návrhu na zmenu od konečného užívateľa.
5. V prípade, ak sa akékoľvek ustanovenie zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej zmluvy. Zmluvné strany sa v takom prípade zaväzujú vzájomným rokovaním nahradiť neplatné zmluvné ustanovenie novým platným ustanovením tak, aby ostal zachovaný obsah, zámer a účel sledovaný zmluvou.
6. Zmluvné strany prehlasujú, že si text tejto zmluvy riadne a dôsledne prečítali, jeho obsahu porozumeli a že tento vyjadruje ich slobodnú a vážnu vôľu bez omylu, čo potvrdzujú svojimi vlastnoručnými podpismi.
7. Zmluva je vyhotovená v štyroch vyhotoveniach, z toho 2 obdrží konečný užívateľ a 2 vykonávateľ pomoci.
8. V prípade vzniku súdnych sporov z tejto zmluvy je stanovená miestna a vecná príslušnosť súdov Slovenskej republiky.
9. V prípade sporu medzi zmluvnými stranami sa bude postupovať podľa rovnopisu tejto zmluvy uloženého u vykonávateľa pomoci.
10. Osoby podpisujúce túto zmluvu vyhlasujú, že sú oprávnené konať v mene zmluvných strán.

V Klížskej Nemej, dňa V .............., dňa

...................................................... .....................................................

*za vykonávateľa pomoci za konečného užívateľa*

***Ing. Rozália Szalay***

*predsedníčka o. z.*

*MAS ZDRUŽENIE DOLNÝ ŽITNÝ OSTROV*

**PRÍLOHA č.1**

ku Zmluve o poskytnutí dotácie

č. ZMLUVY: NSK/LEADER 2025/MASZDŽO/2025/XX

SUMÁR

|  |  |
| --- | --- |
| ROZPOČET PROJEKTU | SUMA |
| **Celkové oprávnené výdavky projektu spolu** |  |
| Z toho | |
| dotácia z rozpočtu Nitrianskeho samosprávneho kraja |  |
| *bežné výdavky z dotácie NSK:* |  |
| *kapitálové výdavky z dotácie NSK:* |  |
| **Prípadné neoprávnené náklady projektu spolu** |  |

ČLENENIE ROZPOČTU NA POLOŽKY

|  |  |
| --- | --- |
|  |  |

V Klížskej Nemej, dňa ............................... V .........., dňa ..................................

...................................................... .....................................................

*za vykonávateľa pomoci za konečného užívateľa*

***Ing. Rozália Szalay***

*predsedníčka o. z.*

*MAS ZDRUŽENIE DOLNÝ ŽITNÝ OSTROV*